
Arab tili - Somiy tillar guruhining janubiy tarmog‘iga 
mansub til. Yaqin va 0‘rta Sharq hamda Afrika 
shim.586dagi yigirmadan ortiq mamlakatning rasmiy 
davlat tili hisoblanadi. Arab tilida 200 mln. dan ortiq 
aholi gaplashadi (1997). Qadimiy Arab tili miloddan 
awalgi 5 - 4-asrlarga taalluqli obidalar orqali 
ma'lumdir. U mumtoz arab tilining paydo bo‘lishiga 
zamin bo‘lgan. Mumtoz Arab tilining leksik va 
grammatik shakllanishi johiliya davri (5 - 7-asrlar) 
shoirlarining og‘zaki ijodlarida namoyon bo‘la 
boshlagan. Qur'oni Karimning nozil bo‘lishi natijasida 
mumtoz Arab tili badiiyati yanada go'zallashdi va 
grammatik me' yorlari mukammallashdi. 8 - 9-asrlarda 
mumtoz Arab tili grammatikasi ishlab chiqildi, islom 
yoyilgan o‘lkalarda rasmiy va ilmiy til bo‘lib qoldi. Ibn 
Sino, Beruniy, Xorazmiy va boshqa ilmiy asarlarini ana 
shu tilda yozganlar. Mumtoz Arab tili leksik jihatdan bir 
oz o‘zgargan holda, hozirga qadar arablarning adabiy tili 
bo‘lib kelmoqda. Buning asosiy sababi arab dunyosini 
birlashtirib turuvchi Qur'oni Karim, Hadisi Sharif va 
boshqa mo‘4abar manbalardir. Arab dunyosidagi vaqtli 
matbuot, nashrlar, radio va televideniye hozirgi shu tilda. Arab so‘zlashuv tili adabiy tildan keskin 
farqlanadi, fonetik va leksik jihatdan birbiriga o'xshamaydi. Misr, Sudan, Suriya, Iroq, Mag‘rib, Xasaniya 
(Mavritaniya), Shoa (Nigeriya, Kamerun, Niger) lahjalariga bo‘linadi. Ushbu lahjalar asosan 3 sababga 
ko‘ra yuzaga kelgan: 1) arab adabiy tiliga quraysh qabilasi (Makka) shevasida nozil bo'lgan Qur'oni Karim 
tili asos bo‘lgan, zero o‘sha vaqtlardayoq Arabiston yarim orolda yashovchi qabilalarning tillarida turli 
tafovutlar bor edi; 2) hozirgi arab dunyosining aksar qismi kelib chiqishi arab bo‘lmagan xalqlardir. Ular 
islom ta'sirida arablashgan. Ularning hozirgi so‘zlashuv tilida islomgacha mavjud bo‘lgan ona tillari 
unsurlarining bo‘lishi, tabiiy; 3) arab dunyosining aksar qismi g‘arb istilochilari hukmronligi ostida 
bo‘lganligi hududiy lahjalarning jiddiy farqlanishiga olib kelgan. Turkiston, xususan hozirgi 0‘zbekiston 
hududi Arab xalifaligi tomonidan bo'ysundirilgach va islom mahalliy aholi tomonidan qabul qilingach, 
Arab tili hamda arab yozuvi mazkur hududda ilmfan tili va yozuviga aylandi. Shu bilan bog'liq holda 
arabshunoslik vujudga keldLAd.: Sharbatov G. Sh., Sovremenniy arabskiy yazik, M., 1961; Talabov E., 
Arab tili, T, 1993.Sarvar AbdullayevJ 1 ^ 

1. "Arab tili" O 'zME. A-harfi (http://n.ziyouz.com/books/uzbekiston_milliy_ensiklopediyasi/0'zbeki 
ston%20Milliy%20Ensiklopediyasi%20-%20A%20harfi.pdf) Birinchi jild. Toshkent, 2000-yil 

Havolalar 

■ Arab tilini o' rganing (http://learnl01.org/arabic.php) (ingi :) 
















Arab tili kursi (http://lexicorient.com/babel/arabic/index.htm) 

Elektron arabcha-ruscha lug' at (http://www.ar-ru.ru/) 

Arabcha klaviatura (http://www.arabic-keyboard.org/) 


(ingl.) 



Wikimedia Commonsda 
Arab tili mavzusiga oid 
turkum mavjud. 



Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 


! "https://uz.wikipedia.org/w/index.php?title=Arab_tili&oldid=2015464" dan olindi ! 

